**TRŽNICA POKLICEV**

V okviru programa poklicne orientacije smo **v ponedeljek, 14. aprila 2025,** na šoli izvedli **TRŽNICO POKLICEV.** Nanjo smo povabili srednje šole, v katere se večinoma vpisujejo naši učenci, učence 7. in 8. razreda ter njihove starše.

V času govorilnih ursosvoje programe predstavili profesorji in dijaki Ekonomske šole Novo mesto, Gimnazije Novo mesto, Kmetijske šole Grm in biotehniške gimnazije, Srednje šole za gostinstvo in turizem, Srednje zdravstvene in kemijske šole, Srednje gradbene, lesarske in vzgojiteljske šole, Srednje strojne šole in Gimnazije Želimlje. Strokovni delavci navedenih srednjih šol in njihovi dijaki, ki so bili v večini naši bivši učenci, so na zanimiv način predstavljali posamezne izobraževalne programe in odgovarjali na vprašanja naših učence in staršev o podrobnostih izobraževanja v njihovih programih. Tako so srednješolsko izobraževanje približali svojim bodočim dijakom.

Letos so se srednjim šolam pridružili še predstavniki Območne obrtno- podjetniške zbornice Novo mesto in Uprave za obrambo Novo mesto. Predstavili so možnosti izobraževanja v vajeniški obliki in možnosti zaposlovanja v obrti in podjetništvu ter možnosti sodelovanja dijakov s slovensko vojsko ter karierne priložnosti na tem področju.

Izbira srednješolskega izobraževanja je ena izmed najpomembnejših odločitev, ki čaka naše učence pred zaključkom osnovne šole, zato smo veseli, da smo lahko organizirali ta dogodek in obiskovalcem ponudili informacije, s katerimi si bodo lahko pomagali pri svoji izbiri.

Hvala vsem, ki ste s svojo prisotnostjo prispevali k pestrosti dogodka.



|  |  |
| --- | --- |
|  |  |
|  |  |
|  |  |
|  |  |
|  |  |